Да нас на музыкі прыходзіла моладзь з суседніх вёсак. Пачуюць, як зайграе гармонік, і збіраюцца. Усім было весела. А часам і мы хадзілі да суседзяў на гулянні. Тады ж у нас ні радыё, ні тэлевізараў не было. Толькі самі сябе забаўлялі. Нездарма наш край здаўна славіцца слыннымі спевакамі. Непадалёку спеўная палеская вёска Тонеж. Цудоўныя галасы ў нашых людзей. Хільчыцкі хор заўжды першынстваваў у былым Тураўскім раёне. Кіраўніцтва калгаса падтрымлівала развіццё культуры.